Llibres relacionats amb la mediació, que sovint esdevé una alternativa als procesos judicials en propiciar el consens i l'entesa entre les parts enfrontades.
Casos pràctics de mediació de dret privat.
Departament de Justícia, desembre 2014. ( Sessions Metodològiques )
Segon recull de les sessions metodològiques sobre mediació (mostra seleccionada de les dutes a terme entre 2011 i 2014), on s'exposa com ha anat evolucionant la pràctica d'aquest mètode mitjançant la descripció de les eines i estratègies aplicades, i que demostra el seu potencial a l'hora de modificar les actituds i conductes de les parts enfrontades, i de facilitar-ne el consens a través del diàleg i la comprensió mútua.
Casos pràctics de mediació de dret privat [PDF, 4,04 MB] (núm. 1).
Departament de Justícia (amb la col·laboració de la Fundació Carmen i María José Godó), juny de 2011. ( Sessions Metodològiques )
Primer recull de les sessions metodològiques sobre mediació (selecció de les dutes a terme entre 2005 i 2008), on s'exposa com va anar evolucionant la pràctica d'aquest mètode mitjançant la descripció de les eines i estratègies aplicades, i que demostra el seu potencial a l'hora de modificar les actituds i conductes de les parts enfrontades, i de facilitar-ne el consens a través del diàleg i la comprensió mútua.
Legislació sobre mediació en dret privat [PDF, 622 kB] (núm. 101).
Editat per l'Entitat Autònoma del Diari Oficial i de Publicacions, en col·laboració amb el Departament de Justícia.
Gener de 2017. ( Quaderns de Legislació )
Aquest llibre recull els principals instruments legislatius que regulen la mediació a Catalunya, i vol col·laborar a impulsar les mesures de resolució de disputes alternatives a la via judicial, pròpies de societats avançades.
Llei de mediació familiar de Catalunya.
Entitat Autònoma del Diari Oficial i de Publicacions (amb la col·laboració del Departament de Justícia), març de 2001.
Aquesta Llei estableix les disposicions generals que han de regir l'actuació del Centre de Mediació Familiar de Catalunya i dels serveis de mediació familiars.
Es refereix també als àmbits d'aplicació de la mediació, les persones legitimades, la formació de les persones mediadores i a la naturalesa dels acords que prioritzen l'interès superior dels fills en les situacions matrimonials conflictives.
Llei i reglament de mediació familiar de Catalunya.
Departament de Justícia i Interior, març de 2003.
Opuscle que recull el text íntegre de la Llei 1/2001, de 15 de març, de mediació familiar de Catalunya, i també del Decret 139/2002, de 14 de maig, pel qual s'aprova el Reglament de la Llei esmentada.
El concepte de mediació familiar es va introduir en el nostre ordenament jurídic en l'article 79.2 del Codi de família.
Llibre blanc de la mediació a Catalunya [PDF, 42 MB].
Departament de Justícia (amb la col·laboració de "la Caixa"), octubre de 2010.
Obra extensa (més de 1.200 pàgines), resultat del treball durant 2 anys de 16 grups de recerca (més de 100 investigadors), sobre les experiències en mediació de tot tipus en tots els àmbits socials i que incorpora una anàlisi dels costs de la mediació i la seva configuració jurídica.
Departament de Justícia (amb la col·laboració de "la Caixa"), març de 2011.
CD-ROM que recull la traducció castellana del Llibre blanc de la mediació a Catalunya, editat el 2010, resultat del treball durant 2 anys de 16 grups de recerca (més de 100 investigadors), sobre les experiències en mediació de tot tipus en tots els àmbits socials i que incorpora una anàlisi dels costs de la mediació i la seva configuració jurídica.